
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 669 


30 Μαΐου 2000 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 


Τροποποίηση της 2/11239/0004/11.2.00 απόφασης 
περί συγκροτήσεως Συντονιστικής Επιτροπής και 
Ομάδας Εργασίας του έργου βελτίωσης των διαδι¬ 
κασιών ελέγχου των δαπανών του Δημοσίου, κα¬ 
θώς και ορισμός των μελών αυτών. 1 

Υπερωριακή απασχόληση Α' εξαμήνου 2000 υπαλλή¬ 
λων της Υπηρεσίας Αυτεπιστασίας Ε.Ο.Τ. Καζίνο - 

Ξενοδοχείο - Τελεφερίκ Πάρνηθας. 2 

Συμπλήρωση της 321477/11.6.1997 απόφασης των 
Υπουργών Γεωργίας και Εθνικής Οικονομίας «Πρό¬ 
γραμμα Ενίσχυσης παραγωγών προβείου και αιγεί- 

ου κρέατος» (Β' 527). 3 

Προσδιορισμός ειδικής εισφοράς υπέρ του Εθνικού Ιν¬ 
στιτούτου Εργασίας. 4 


Καθορισμός δικαιολογητικών για τη διαγραφή οφει¬ 
λών από τίμημα εργατικών κατοικιών ή αγορασμέ¬ 
νων διαμερισμάτων των δικαιούχων του Ο.Ε.Κτων 
περιοχών των Νομών Αττικής και Βοιωτίας, που 
επλήγησαν από το σεισμό της 7.9.1999 καθώς και 

του τρόπου και της διαδικασίας διαγραφής. 5 

Καθορισμός δικαιολογητικών για τη διαγραφή οφειλο- 
μένων δόσεων από δάνεια, των δικαιούχωντου Ο.Ε.Κ 
των περιοχών των Νομών Αττικής και Βοιωτίας, που 
επλήγησαν από το σεισμό της 7.9.1999 καθώς και 


του τρόπου και της διαδικασίας διαγραφής. 6 

Παροχή οικονομικής επιβράβευσης σε διακρινόμε- 

νους αθλητές και προπονητές. 7 

Διατήρηση παραδοσιακών προτύπων κατά την εκτέλε¬ 
ση εργασιών για το έργο «Ανάπλαση Ιστορικού Κέ¬ 
ντρου Δίκτυο Υποδομής στην πόλη της Ερμούπο- 

λης, Νήσου Σύρου, Νομού Κυκλάδων. 8 

Αποδοχή παραίτησης των μελών της Εθνικής Επιτρο¬ 
πής τηλεπικοινωνιών και Ταχυδρομείων (Ε.Ε.Τ.Τ.) 

και συγκρότηση νέας Εθνικής Επιτροπής. 9 

Τροποποίηση της Φ.127/3/Α1581/8.4.1998 (ΦΕΚ 
353/τ.Β'/14.4.1998) απόφασης του Προέδρου του 
ΕΟΚ «Εκχώρηση αρμοδιοτήτων του Προέδρου του 
ΕΟΚ προς το Γ ενικό Διευθυντή, σε προϊσταμένους 


Διευθύνσεων και αυτοτελών τμημάτων». 10 


ΑΠΟΦΑΣΕΙ Σ 

Αριθ. 2/39496/0004 (1) 

Τροποποίηση της 2/11239/0004/11.2.00 απόφασης περί 
συγκροτήσεως Συντονιστικής Επιτροπής και Ομάδας 
Εργασίας του έργου βελτίωσης των διαδικασιών ελέγ¬ 
χου των δαπανών του Δημοσίου, καθώς και ορισμός 
των μελών αυτών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 89 και 128 του Π .Δ. 284/88 
«Οργανισμόςτου Υπουργείου Οικονομικών» (ΦΕΚ 128 Α') 
όπως τροποποιήθηκε και ισχύει. 

2. Τις διατάξεις του άρθρου 34 του Ν. 1914/90 «Εκσυγ¬ 
χρονισμός και ανάπτυξη του Δημόσιου Τομέα και της Κε¬ 
φαλαιαγοράς, φορολογικές ρυθμίσεις και άλλες διατά¬ 
ξεις» (ΦΕΚ 178/Α'). 

3. Τις διατάξεις του άρθρου 13του Ν.2346/95 «Δαπάνες 
κίνησης των μετακινουμένων προσώπων με εντολή του 
Δημοσίου εντός και εκτός της επικράτειας για εκτέλεση 
υπηρεσίας και άλλες διατάξεις» (ΦΕΚ 220/Α'). 

4. Τις διατάξεις της παρ. 16 του άρθρ. 4 του Ν.2390/96 
«Μεταρρυθμίσεις στο αντικειμενικό σύστημα φορολο¬ 
γίας εισοδήματος και άλλες διατάξεις» (ΦΕΚ 54 Α'). 

5. Το γεγονός ότι από τις διατάξεις της απόφασης αυ¬ 
τής προκαλείται δαπάνη για την αμοιβή των πρόσθετων 
μελών της ομάδας εργασίας 3.000.000 δρχ. περίπου, η 
οποία θα βαρύνειτις πιστώσεις του προϋπολογισμού εξό¬ 
δων 2000 του Υπουργείου Οικονομικών (Ειδ. Φορέας 
23/130 ΚΑΕ 0515). 

6. Την ανάγκη διεύρυνσηςτης ομάδας εργασίας του έρ¬ 
γου βελτίωσης των διαδικασιών ελέγχου των δαπανών 
του Δημοσίου με δύο,επί πλέον μέλη, αποφασίζουμε: 

Τροποποιούμε την αριθμ. 2/11239/0004/11.2.00 από¬ 
φαση μας ως εξής: 

1. Ορίζουμε ως νέα μέλη της ομάδας εργασίας βελτίω¬ 
σης των διαδικασιών ελέγχου των δαπανών του Δημοσίου 
τους κατωτέρω: 

α. Ιωάννη Μπαλαντίνα, Δ/ντή της Δ4-Προσωπικού του 
Γ.Λ. Κράτους και 

β. Γεώργιο Μαρκαντωνάκη, Ειδικό Εμπειρογνώμονα με 
αντικείμενο τη διαχείριση και την αποτελεσματικότητα 
των ελέγχων των δημοσίων δαπανών στην Ευρωπαϊκή 
Ένωση. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


2. Η παράγραφος VI αντικαθίσταται ως εξής: 

Η αμοιβή του Ειδικού Εμπειρογνώμονα και των Δ/ντών 
των Δ/νσεων Δ20, Δ26, Δ41 και ΜΕΤΑ, μελών της παρα¬ 
πάνω Συντονιστικής Επιτροπής, του υπεύθυνου, του Ειδι¬ 
κού Εμπειρογνώμονα και των μελών της ομάδας εργα¬ 
σίας, καθώς και των γραμματέων του έργου θα καθορι- 
σθεί με άλλη απόφασή μας. 

3. Κατά τα λοιπά ισχύει η ανωτέρω τροποιούμενη από¬ 
φασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Μάίου 2000 

Ο ΥΠΟΥΡΓΟΣ 

ΓΙΑΝΝΟΣ ΠΑΠΑΝΤΩΝΙΟΥ 


Αριθ. 2/30506/0022 (2) 

Υπερωριακή απασχόληση Α' εξαμήνου 2000 υπαλλήλων 
της Υπηρεσίας Αυτεπιστασίας Ε.Ο.Τ. Καζίνο - Ξενοδο¬ 
χείο - Τελεφερίκ Πάρνηθας. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΑΝΑΠΤΥΞΗΣ 

Έχοντας υπόψη: 

1. Τις διατάξεις του άρθρου 15 του Ν.2592/18.3.98 
«Αναπροσαρμογή συντάξεων πολιτικών συνταξιούχων 
του Δημοσίου, ρύθμιση συνταξιοδοτικών θεμάτων και άλ¬ 
λες διατάξεις (ΦΕΚ57/α/18.3.98). 

2. Τη 2022941/2297/022/7.4.98 απόφαση Υφυπουργού 
Οικονομικών «Κοινοποίηση των διατάξεωντου άρθρου 15 
του Ν.2592/98 για υπερωριακή εργασία». 

3. Το Π.Δ .27/1.2.96 «Περί συγχώνευσης των Υπουργεί¬ 
ων Τουρισμού, Βιομηχανίας, Ενέργειας-Τεχνολογίας και 
Εμπορίου στο Υπουργείο Ανάπτυξης» (ΦΕΚ 19/Α/1.2.96). 

4. Το Π.Δ. 143/13.4.2000 «Διορισμός Υπουργών, Αναπλη¬ 
ρωτή Υπουργού και Υφυπουργών» (ΦΕΚ 122/Α/14.4.2000). 

5. Το Π.Δ.365/28.11.97 «Διατήρηση εποπτείας Ν.Π.Δ.Δ. 
από το Υπουργείο Ανάπτυξης» (ΦΕΚ 241/Α/97). 

6. Τη με α.π.2/80345/0004/8.11.99 απόφαση Υπουργών 
«Μεταβίβαση εξουσίας υπογραφής σύμφωνα με το άρ¬ 
θρο 7 παρ.1 του Ν. 1943/91», (ΦΕΚ 2040/Β/19.11.99). 

7. Το με απ. 519704/4.4.2000 έγγραφο του Γενικού 
Γραμματέα του ΕΟΤ. 

8. Το γεγονός ότι η δαπάνη που θα προκληθεί από τις εν 
λόγω υπερωρίες ανέρχεται στο ποσό των δραχμών δώ¬ 
δεκα εκατομμυρίων εννιακοσίων εξήντα μιας χιλιάδων τε- 
τρακοσίων σαράντα (12.961.440) για το οποίο υπάρχει 
πρόβλεψη στον προϋπολογισμό της ΥΑ/ΕΟΤ Καζίνο - Ξε¬ 
νοδοχείο και Τελεφερίκ Πάρνηθας. 

9. Το γεγονός ότι οι υπερωρίες είναι αναγκαίες λόγω (α) 
της λειτουργίας του συγκροτήματος σε 24/ωρη βάση 
καθ’ όλη τη διάρκεια του έτους (β) της έλλειψης προσω¬ 
πικού και (γ) των έκτακτων και μη προγραμματισμένων εκ¬ 
δηλώσεων ή τυχόν απουσιών - ασθενειών του προσωπι¬ 
κού, αποφασίζουμε: 

1. Εγκρίνουμε την υπερωριακή απασχόληση για το Α' 
εξάμηνο του έτους 2000 για εννέα (9) μονίμους υπαλλή- 
λουςτης Υπηρεσίας Αυτεπιστασίας Ε. Ο.Τ. Καζίνο - Ξενο¬ 
δοχείο - Τελεφερίκ επτά χιλιάδες οκτακόσιες (7.800) 
ώρες συνολικά, ως εξής: 

Για δύο (2) υπαλλήλους Π Ε 1320 ώρες νυχτερινές και 
480 ώρες εξαιρέσιμες 


Γ ια επτά (7) υπαλλήλους ΔΕ 
4.320 ώρες νυχτερινές και 1.680 ώρες εξαιρέσιμες 
Η απόφαση αυτή που ισχύει από 18.3.2000 να δημοσι- 
ευθεί στην εφημερίδα της Κυβερνήσεως. 

Αθήνα, 18 Απριλίου 2000 

Οι Γ ενικοί Γ ραμματείς 
Δημοσιονομικής Πολιτικής 

Υπουργείου Οικονομικών Υπουργείου Ανάπτυξης 
I. ΚΟΥΣΟΥΛΑΚΟΣ Α. ΠΑΠΑΘΑΝΑΣΟΠΟΥΛΟΣ 


Αριθ. 175711 (3) 

Συμπλήρωση της 321477/11.6.1997 απόφασης των 
Υπουργών Γεωργίας και Εθνικής Οικονομίας «Πρό¬ 
γραμμα Ενίσχυσης παραγωγών προβείου και αιγείου 
κρέατος» (Β' 527). 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ - ΓΕΩΡΓΙΑΣ 

Έχοντας υπόψη: 

1. Τις διατάξεις: 

α) Των παραγράφων 1, 2 και 3 του άρθρου 1 του Ν 
1338/1983 "Εφαρμογή του κοινοτικού δικαίου" (Α34), 
όπως τροποποιήθηκε με το άρθρο 6 του Ν 1440/1984 
"Συμμετοχή της Ελλάδας στο κεφάλαιο, στο αποθεματικό 
και στις προβλέψεις της Ευρωπαϊκής Τράπεζας Επενδύ¬ 
σεων, στο κεφάλαιο της Ευρωπαϊκής Κοινότητας Άνθρα- 
κος καιΧάλυβος και του Οργανισμού ΕΥΡΑΤΟΜ" (Α' 70). 

β) Της παραγράφου 3 του άρθρου 22 του Ν 992/1979 
"Περί οργανώσεως των διοικητικών υπηρεσιών για την 
εφαρμογή της Συνθήκης Προσχώρησης της Ελλάδας 
στις Ευρωπαϊκές Κοινότητες και ρύθμισης συναφών θε¬ 
σμικών και οργανωτικών θεμάτων" (Α' 200). 

γ) Του άρθρου 29ατου Ν 1558/1985 "Κυβέρνηση και Κυ¬ 
βερνητικά Όργανα" (Α' 137), το οποίο τροποποιήθηκε με 
το άρθρο 27 του Ν 2081/1992 "Ρύθμιση του θεσμού των 
Επιμελητηρίων, τροποποίηση διατάξεων του Ν 1712/ 
1987 για τον εκσυγχρονισμό των επαγγελματικών οργα¬ 
νώσεων των εμπόρων, βιοτεχνών και λοιπών επαγγελμα- 
τιών και άλλες διατάξεις" (Α' 154) και τροποποιήθηκε με το 
άρθρο 1 του Ν 2469/1997 "Περιορισμός και βελτίωση της 
αποτελεσματικότητας των κρατικών δαπανών και άλλες 
διατάξεις" (Α'38). 

2. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού, αποφασίζουμε: 

Άρθρο μόνο 

Μετά την παράγραφο 4 του άρθρου 6 της Α Π 
321477/11.6.1997 απόφασης των Υπουργών Εθνικής Οι¬ 
κονομίας και Γεωργίας "Πρόγραμμα ενίσχυσης παραγω¬ 
γών προβείου και αιγείου κρέατος" (Β' 527), προστίθεται 
νέα παράγραφος 5 που έχει ως ακολούθως: 

"5 Γ ια λόγους προστασίας των παραγωγών, ο Υπουρ¬ 
γός Γεωργίας, εφόσον κρίνει αναγκαίο, μπορεί με από¬ 
φαση του, που δημοσιεύεται στην Εφημερίδα της Κυβερ¬ 
νήσεως, να αναθέσει στην Αγροτική Τράπεζα Ελλάδας 
την πληρωμή των δικαιούχων, κατά παρέκκλιση των δια¬ 
τάξεων της παραγράφου 4 του άρθρου αυτού. 

Με την ίδια απόφαση καθορίζεται ο τρόπος και η διαδι¬ 
κασία πληρωμής, καθώς και κάθε άλλη αναγκαία λεπτο¬ 
μέρεια για την εφαρμογή της παραγράφου αυτής". 





ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Μαΐου 2000 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΓΕΩΡΓΙΑΣ 

ΓΙΑΝΝΟΣ ΠΑΠΑΝΤΩΝΙΟΥ ΓΕΩΡΓΙΟΣ ΑΝΩΜΕΡΙΤΗΣ 


Αριθ. 190831 (4) 

Προσδιορισμός ειδικής εισφοράς υπέρ του Εθνικού Ιν¬ 
στιτούτου Εργασίας. 

ΟΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α) Του Ν.678/77 (ΦΕΚ246/Α/77). 

β) Του άρθρου 7του Ν. 2150/93 (ΦΕΚ 98/Α/93), όπως τρο¬ 
ποποιήθηκε με το άρθρο 20 παρ.δτουΝ.2224/94 (ΦΕΚ 112/Α/ 
94) και του άρθρου 1 του Ν. 2336/1995 (ΦΕΚ 189/Α/1995) 

2. Τη γνώμη του Διοικητικού Συμβουλίου του Οργανισμού 
Εργατικής Εστίας (συνεδρ.αριθμ. 14/22-3-2000) η οποία μας 
διαβιβάστηκε με το έγγραφο του αριθμ. 11724/20-4-2000. 

3. Την αριθμ. 191166/12-6-98 απόφαση Υπουργ. Εργ. 
και Κοιν. Ασφ. 

4. Το γεγονός ότι προκαλείται δαπάνη σε βάρος του 
Προϋπολογισμού του Οργανισμού Εργατικής Εστίας 
ύψους 480.000.000 δρχ. περίπου για το οικονομικό έτος 
2000 και για καθένα από τα επόμενα πέντε έτη.Η δαπάνη 
θα καλυφθεί από την πίστωση του ΚΑΕ 2522Ε (επιχορή¬ 
γηση ΕΙΕ), αποφασίζουμε: 

1. Προσδιορίζουμε την ειδική εισφορά υπέρ του Εθνι¬ 
κού Ινστιτούτου Εργασίας, που προβλέπεται στον ετήσιο 
Προϋπολογισμό του Οργανισμού Εργατικής Εστίας, επί 
των ετήσιων εξ’ εισφορών εσόδων του Οργ/σμού από το 
έτος 1999 σε 2%. 

2. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Μαΐου 2000 

ο ΥΠΟΥΡΓΟΣ 

ΑΝΑΣΤ. ΓΙΑΝΝΙΤΣΗΣ 

Αριθ. 50258 (5) 

Καθορισμός δικαιολογητικών για τη διαγραφή οφειλών 
από τίμημα εργατικών κατοικιών ή αγορασμένων δια¬ 
μερισμάτων των δικαιούχων του Ο.Ε.Κ των περιοχών 
των Νομών Αττικής και Βοιωτίας, που επλήγησαν από 
το σεισμό της 7.9.1999 καθώς και του τρόπου και της 
διαδικασίας διαγραφής. 

ΟΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν. Δ/τος 2963/1954 «Περί ιδρύσεως 
Αυτονόμου Οργανισμού Εργατικής Κατοικίας». 

2. Τη διάταξη της παραγράφου 1 του άρθρου 14 του 
Ν.2819/2000 « Ίδρυση Εταιρείας» «Ολυμπιακό Χωριό 
2004 Α. Ε.» προστασία Ολυμπιακών Συμβόλων και Σημά¬ 
των και άλλες διατάξεις». 

3. Το αριθ. 24895/2600/5-5-2000 έγγραφο του ΟΕΚ. με το 
οποίο μας υπέβαλε απόσπασμα πρακτικού της αριθ. 27/ 
26-4-2000 συνεδριάσεως του Διοικητικού του Συμβουλίου. 


4. Τις διατάξεις του άρθρου 29Ατου Ν. 1558/1985 που 
προστέθηκε με το άρθρο 27 του Ν. 2081/1992 την παρά¬ 
γραφο 2 του άρθρου 1 του Ν. 2469/1997 και το γεγονός 
ότι από τις διατάξεις της απόφασης αυτής δεν προκαλεί- 
ται δαπάνη σε βάρος του προϋπολογισμού του ΟΕΚ. 

5. Τη διάταξη του άρθρου 22 του Ν. 2362/1995 «περι'Δη- 
μοσίου Λογιστικού Ελέγχου των δαπανών του κράτους 
και άλλες διατάξεις». 

6. Την αριθ.80027/8-5-2000 κοινή απόφαση του Πρωθυ¬ 
πουργού και του Υπουργού Εργασίας και Κοινωνικών 
Ασφαλίσεων «Ανάθεση αρμοδιοτήτων στους Υφυπουρ¬ 
γούς Εργασίας και Κοινωνικών Ασφαλίσεων»(Φ.Ε.Κ. 610/ 
Β/9-5-2000), αποφασίζουμε: 

1. Καθορίζουμε τα δικαιολογητικά που απαιτούνται για 
τη διαγραφή σύμφωνα με το άρθρο 14 του ν. 2819/15-3- 
2000,των δόσεωντων δικαιούχων του Ο. Ε. Κ. τωνπεριο- 
χώντων Νομών Αττικής και Βοιωτίας, που επλήγησαν από 
το σεισμό της 7-9-1999, που οφείλονται για το μετά το σει¬ 
σμό χρονικό διάστημα, από τίμημα εργατικών κατοικιών ή 
αγορασμένων διαμερισμάτων, εφόσον οι κατοικίες κα- 
τέρρευσαν ή κρίθηκαν οριστικά κατεδαφιστέες από τις 
αρμόδιες Επιτροπές επανελέγχου του Υπουργείου Περι¬ 
βάλλοντος, Χωροταξίας και Δημόσιων Έργων και στη συ¬ 
νέχεια κατεδαφίστηκαν καθώς και τον τρόπο και τη διαδι¬ 
κασία της διαγραφής όπως παρακάτω : 

α. Οι δικαιούχοι θα πρέπει να υποβάλλουν αίτηση στον 
Ο.Ε.Κ. μαζί με τα παρακάτω δικαιολογητικά: 

(α). Απόδειξη εξόφλησης τυχόν ληξιπρόθεσμων οφειλών 
που υπήρχαν μέχρι την ημερομηνία του σεισμού (7-9-99). 

(β). Πρωτόκολλο αυτοψίας επικίνδυνα ετοιμόρροπου 
κτίσματος της αρμοδίας επιτροπής του Υπουργείου Περι¬ 
βάλλοντος, Χωροταξίας και Δημοσίων Έργων σύμφωνα 
με την οποία η κατοικία χαρακτηρίζεται ότι είναι επικίνδυ¬ 
να ετοιμόρροπη λόγω ζημιών και πρέπει να κατεδαφισθεί. 

(γ). Βεβαίωση κατεδάφισης κτίσματος της Τεχνικής 
Υπηρεσίας της αρμόδιας Νομαρχίας εφόσον υπάρχει. 

(δ). Αντίγραφο του παραχωρητηρίου της κατοικίας ή 
του διαμερίσματος. 

β. Μετά τον έλεγχο των ανωτέρω δικαιολογητικών από 
τον Ο.Ε.Κ. και τη διενέργεια αυτοψίας από τις Τεχνικές 
Υπηρεσίες του Οργανισμού για τη διαπίστωση της κατε¬ 
δάφισης της κατοικίας, θα εγκρίνεται η διαγραφή. 

γ. Μετά τη διαγραφή των οφειλών σύμφωνα με τα ανω¬ 
τέρω θα ακολουθεί η διαδικασία εξάλειψης της υποθήκης. 

Η απόφαση αυτή να δημοσιευθεί στην εφημερίδα της 
Κυβερνήσεως. 

Αθήνα, 26 Μαΐου 2000 

Ο ΥΦΥΠΟΥΡΓΟΣ 

ΧΡΗΣΤΟΣ ΠΡΩΤΟΠΑΠΑΣ 

Αριθ. 50259 (6) 

Καθορισμός δικαιολογητικών για τη διαγραφή οφειλομέ- 
νων δόσεων από δάνεια, των δικαιούχων του Ο.Ε.Κ 
των περιοχών των Νομών Αττικής και Βοιωτίας, που 
επλήγησαν από το σεισμό της 7.9.1999 καθώς και του 
τρόπου και της διαδικασίας διαγραφής. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν. Δ/τος 2963/1954 «Περί ιδρύσεως 
Αυτονόμου Οργανισμού Εργατικής Κατοικίας». 

2. Τη διάταξη της παραγράφου 1 του άρθρου 14 του 
Ν.2819/2000 « Ίδρυση Εταιρείας « Ολυμπιακό Χωριό 2004 
Α.Ε.» προστασία Ολυμπιακών Συμβόλων και Σημάτων και 
άλλες διατάξεις». 

3. Το αριθ. 24895/2600/5-5-2000 έγγραφο του ΟΕΚ. με το 
οποίο μας υπέβαλε απόσπασμα πρακτικού της αριθ. 27/26- 
4-2000 συνεδριάσεως του Διοικητικού του Συμβουλίου. 

4. Τις διατάξεις του άρθρου 29Ατου Ν. 1558/1985 που 
προστέθηκε με το άρθρο 27 του Ν. 2081/1992 την παρά¬ 
γραφο 2 του άρθρου 1 του Ν. 2469/1997 και το γεγονός 
ότι από τις διατάξεις της απόφασης αυτής δεν προκαλεί- 
ται δαπάνη σε βάρος του προϋπολογισμού του ΟΕΚ. 

5. Τη διάταξη του άρθρου 22 του Ν. 2362/1995 «περί Δη¬ 
μοσίου Λογιστικού Ελέγχου των δαπανών του κράτους 
και άλλες διατάξεις». 

6. Την αριθ.80027/8-5-2000 κοινή απόφαση του Πρωθυ¬ 
πουργού και του Υπουργού Εργασίας και Κοινωνικών 
Ασφαλίσεων «Ανάθεση αρμοδιοτήτων στους Υφυπουρ¬ 
γούς Εργασίας και Κοινωνικών Ασφαλίσεων». (Φ.Ε.Κ. 610/ 
Β/9-5-2000), αποφασίζουμε: 

1. Καθορίζουμε τα δικαιολογητικά που απαιτούνται για 
τη διαγραφή σύμφωνα με το άρθρο 14 του ν. 2819/15-3- 
2000 ,τωνδόσεωντωνδικαιούχωντου Ο. Ε. Κ. τωνπεριο- 
χώντων Νομών Αττικής και Βοιωτίας, που επλήγησαν από 
το σεισμό της 7-9-1999, που οφείλονται για το μετά το σει¬ 
σμό χρονικό διάστημα για δάνεια που χορηγήθηκαν με 
βάση το ν.δ. 1138/1972 (Φ.Ε.Κ. 63 Α') και τους νόμους 
1641/1986 (Φ.Ε.Κ. 122 Α'). 1849/1989 (Φ.Ε.Κ. 113 Α') και 
2224/1994 (Φ. Ε. Κ. 112 Α), των οφειλόμενων δόσεων δα- 
νείωνπου έχουν χορηγηθεί για αποπεράτωση, επέκταση, 
αναμόρφωση και επισκευή κατοικίας, εφόσον οι κατοικίες 
για τις οποίες διατέθηκαν τα δάνεια αυτά κατέρρευσαν ή 
κρίθηκαν οριστικά κατεδαφιστέες από τις αρμόδιες Επι¬ 
τροπές επανελέγχου του Υπουργείου Περιβάλλοντος, 
Χωροταξίας και Δημόσιων Έργων και στη συνέχεια κατε¬ 
δαφίστηκαν καθώς και τον τρόπο και τη διαδικασία της 
διαγραφής όπως παρακάτω: 

α. Οι δικαιούχοι θα πρέπει να υποβάλλουν αίτηση στον 
Ο. Ε. Κ. μαζί με τα παρακάτω δικαιολογητικά: 

α) Απόδειξη εξόφλησης τυχόν ληξιπρόθεσμων οφειλών 
που υπήρχαν μέχρι την ημερομηνία του σεισμού (7-9-99). 

β) Πρωτόκολλο αυτοψίας επικίνδυνα ετοιμόρροπου κτί- 
σματος της αρμοδίας επιτροπής του Υπουργείου Περι¬ 
βάλλοντος, Χωροταξίας και Δημοσίων Έργων, σύμφωνα 
με το οποίο η κατοικία χαρακτηρίζεται ότι είναι επικίνδυνα 
ετοιμόρροπη λόγω των ζημιών καιπρέπει να κατεδαφισθεί. 

γ) Βεβαίωση κατεδάφισης κτίσματος της Τεχνικής Υπη¬ 
ρεσίας της αρμοδίας Νομαρχίας, εφόσον έγινε από αυτή. 

δ) Αντίγραφο του δανειστικού τους συμβολαίου από το 
οποίο προκύπτει ότι έχει εγγράφει υποθήκη για την εξα¬ 
σφάλιση του ποσού του δανείου που έχει χορηγηθεί. 

ε) Αντίγραφο συμβολαίου κτίσης του εν λόγω ακινήτου 
από το οποίο προκύπτει λεπτομερώς περιγραφή αυτού. 

β. Μετά τον έλεγχο των ανωτέρω δικαιολογητικών από 
τον Ο.Ε.Κ. και τη διενέργεια αυτοψίας από τις Τεχνικές 
Υπηρεσίες του Οργανισμού για τη διαπίστωση της κατε¬ 
δάφισης της κατοικίας, θα εγκρίνεται η διαγραφή των 
οφειλών και θα διαβιβάζονται ονομαστικές καταστάσεις 
στην Εθνική Τράπεζα της Ελλάδος (ως διάδοχο της Κτη¬ 
ματικής Τράπεζας στην οποία έχει συγχωνευθεί και η 
Εθνική Στεγαστική) όπου και θα πραγματοποιείται η δια¬ 
γραφή των οφειλομένων δόσεων των δανείων, για όσα 
δάνεια εξυπηρετούνται από αυτή. 


Μετά τη διαγραφή των οφειλών απάτην Τράπεζα, οι δι¬ 
καιούχοι θα επανέρχονται στον Ο.Ε.Κ. με έγγραφο της 
Τράπεζας που θα βεβαιώνει την διαγραφή αυτή και θα 
ακολουθείται η διαδικασία εξάλειψης της υποθήκης. 

γ. Για τα δάνεια που εξυπηρετούνται από τον Ο.Ε.Κ. 
αφού εγκριθεί σύμφωνα με τα παραπάνω η διαγραφή των 
οφειλών, αυτή θα γίνεται απευθείας από τον Οργανισμό, 
δ. Μετά τη διαγραφή των οφειλών σύμφωνα με τα ανωτέ¬ 
ρω θα ακολουθεί η διαδικασία εξάλειψης της υποθήκης. 

Η απόφαση αυτή να δημοσιευθεί στην εφημερίδα της 
Κυβερνήσεως. 

Αθήνα, 26 Μάΐου 2000 

Ο ΥΦΥΠΟΥΡΓΟΣ 

ΧΡΗΣΤΟΣ ΠΡΩΤΟΠΑΠΑΣ 


Αριθ. 14771 (7) 

Παροχή οικονομικής επιβράβευσης σε διακρινόμενους 
αθλητές και προπονητές. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Τηςπαρ. 4 του άρθρου 34, καθώς και αυτές της παρ. 
8 του άρθρου 31 του ν. 2725/1999 (ΦΕΚ 121 Α) "Ερασιτε¬ 
χνικός και επαγγελματικός αθλητισμός και άλλες διατά¬ 
ξεις". 

β) Του άρθρου 29ατου ν. 1558/1985 (ΦΕΚ Α), όπως προ¬ 
στέθηκε με το άρθρο 27 του ν. 2081/1992 (ΦΕΚ 154 Α) και 
τροποποιήθηκε με το άρθρο 1 παρ. 2α του ν. 2469/1997 
(ΦΕΚ 38 Α), κατ’ εφαρμογή των οποίων βεβαιώνεται ότι 
από τις ρυθμίσεις της παρούσας απόφασης δεν προκα- 
λείται δαπάνη σε βάρος του κρατικού προϋπολογισμού, 
καθόσον οι σχετικές δαπάνες θα αντιμετωπίζονται από τα 
ειδικά έσοδα της Γενικής Γραμματείας Αθλητισμού που 
προβλέπονται στο άρθρο 49 του ν. 2725/1999. 

2. Τη με αριθμ. ΥΠΠΟ/ΔΙΟΙΚ/Α1/20261/20.4.200Θ από¬ 
φαση του Πρωθυπουργού και του Υπουργού Πολιτισμού 
"Ανάθεση αρμοδιοτήτων στον Υφυπουργό Πολιτισμού", 
αποφασίζουμε: 

Άρθρο 1 

Προϋποθέσεις παροχής οικονομικής επιβράβευσης σε 
αθλητές και προπονητές 

Η οικονομική επιβράβευση σύμφωνα με την παρούσα 
απόφαση παρέχεται: 

α) σε αθλητές που σημειώνουν μία τουλάχιστον από τις 
εξαιρετικές αγωνιστικές διακρίσεις που ορίζονται στην 
παρ. 2 του άρθρου 34 του ν. 2725/1999 σε αγωνίσματα 
ατομικών αθλημάτων ή σε ομαδικά αθλήματα που περι¬ 
λαμβάνονται στο εκάστοτε ισχύον επίσημο πρόγραμμα 
των Ολυμπιακών Αγώνων, πλην της διάκρισης σε παγκό¬ 
σμιους σχολικούς αγώνες (παρ. 4 του άρθρου 34 του ν. 
2725/1999) και 

β) σε προπονητές των οποίων αθλητής ή ομάδα σημει¬ 
ώνει μία από τις διακρίσεις που προβλέπονται στην παρ. 
2 του άρθρου 34 του ν. 2725/1999 (παρ. 8 του άρθρου 
31του ν. 2725/1999). 

Άρθρο 2 

Καθορισμός ύψους οικονομικής επιβράβευσης αθλη¬ 
τών και προπονητών 

1. Το ύψος της οικονομικής επιβράβευσης σε αθλητές ατο- 

μικού αγωνίσματος ατομικού αθλήματος που συγκεντρώ¬ 
νουν τις απαιτούμενες προϋποθέσεις, ορίζεται ως εξής: 
α. 1.1η νίκη σε θερινούς Ολυμπιακούς Αγώνες 65.000.000 δρχ. 
2.2η νίκη σε θερινούς Ολυμπιακούς Αγώνες 45.000.000 δρχ. 
3.3η νίκη σε θερινούς Ολυμπιακούς Αγώνες 35.000.000 δρχ. 
4.4η νίκη σε θερινούς Ολυμπιακούς Αγώνες 25.000.000 δρχ. 
5.5η νίκη σε θερινούς Ολυμπιακούς Αγώνες 15.000.000 δρχ. 
6.6η νίκη σε θερινούς Ολυμπιακούς Αγώνες 15.000.000 δρχ. 
7.7η νίκη σε θερινούς Ολυμπιακούς Αγώνες 10.000.000 δρχ. 
8.8η νίκη σε θερινούς Ολυμπιακούς Αγώνες 10.000.000 δρχ. 

β. 1.1η νίκη σε χειμερινούς Ολυμπιακούς Αγώνες 40.000.000 δρχ. 
2.2η νίκη σε χειμερινούς Ολυμπιακούς Αγώνες 30.000.000 δρχ. 
3.3η νίκη σε χειμερινούς Ολυμπιακούς Αγώνες 25.000.000 δρχ. 
4.4η νίκη σε χειμερινούς Ολυμπιακούς Αγώνες 15.000.000 δρχ. 
5.5η νίκη σε χειμερινούς Ολυμπιακούς Αγώνες 10.000.000 δρχ. 
6.6η νίκη σε χειμερινούς Ολυμπιακούς Αγώνες 5.000.000 δρχ. 
7.7η νίκη σε χειμερινούς Ολυμπιακούς Αγώνες 3.000.000 δρχ. 
8.8η νίκη σε χειμερινούς Ολυμπιακούς Αγώνες 2.000.000 δρχ. 


γ. 1. 1η νίκη σε Παγκόσμιο Πρωτάθλημα 



ανδρών - γυναικών 

2.2η νίκη σε Παγκόσμιο Πρωτάθλημα 

25.000.000 δρχ. 


ανδρών-γυναικών 

3.3η νίκη σε Παγκόσμιο Πρωτάθλημα 

20.000.000 δρχ. 


ανδρών-γυναικών 

4.4η νίκη σε Παγκόσμιο Πρωτάθλημα 

15.000.000 δρχ. 


ανδρών-γυναικών 

5.5η νίκη σε Παγκόσμιο Πρωτάθλημα 

10.000.000 δρχ. 


ανδρών-γυναικών 

6.6η νίκη σε Παγκόσμιο Πρωτάθλημα 

5.000.000 δρχ. 


ανδρών-γυναικών 

3.000.000 δρχ. 

δ. 

1. 1η νίκη σε Παγκόσμιο Πρωτάθλημα 



νέων ανδρών - γυναικών 

2.2η νίκη σε Παγκόσμιο Πρωτάθλημα 

8.000.000 δρχ. 


νέων ανδρών - γυναικών 

3.3η νίκη σε Παγκόσμιο Πρωτάθλημα 

5.000.000 δρχ. 


νέων ανδρών - γυναικών 

4.4η νίκη σε Παγκόσμιο Πρωτάθλημα 

3.000.000 δρχ. 


νέων ανδρών - γυναικών 

5.5η νίκη σε Παγκόσμιο Πρωτάθλημα 

1.500.000 δρχ. 


νέων ανδρών - γυναικών 

6.6η νίκη σε Παγκόσμιο Πρωτάθλημα 

1.000.000 δρχ. 


νέων ανδρών - γυναικών 

750.000 δρχ. 

ε. 

1. 1η νίκη σε Παγκόσμιο Πρωτάθλημα 



εφήβων - νεανίδων 

2.2η νίκη σε Παγκόσμιο Πρωτάθλημα 

8.000.000 δρχ. 


εφήβων - νεανίδων 

3.3η νίκη σε Παγκόσμιο Πρωτάθλημα 

5.000.000 δρχ. 


εφήβων - νεανίδων 

4.4η νίκη σε Παγκόσμιο Πρωτάθλημα 

3.000.000 δρχ. 


εφήβων - νεανίδων 

5.5η νίκη σε Παγκόσμιο Πρωτάθλημα 

1.500.000 δρχ. 


εφήβων - νεανίδων 

6.6η νίκη σε Παγκόσμιο Πρωτάθλημα 

1.000.000 δρχ 


εφήβων - νεανίδων 

750.0000 δρχ. 

στ. 

1. Επίτευξη ή ισοφάριση Παγκόσμιας επίδοσης 



ανδρών-γυναικών 

20.000.000 δρχ. 

ζ· 

1. Επίτευξη ή ισοφάριση Παγκόσμιας επίδοσης 



νέων ανδρών - γυναικών 

6.000.000 δρχ. 


η- 

1. Επίτευξη ή ισοφάριση Παγκόσμιας επίδοσης 



εφήβων - νεανίδων 

6.000.000 δρχ. 

θ. 

1.1η νίκη σε Ευρωπαϊκό Πρωτάθλημα 



ανδρών-γυναικών 

2.2η νίκη σε Ευρωπαϊκό Πρωτάθλημα 

15.000.000 δρχ. 


ανδρών-γυναικών 

3.3η νίκη σε Ευρωπαϊκό Πρωτάθλημα 

10.000.000 δρχ. 


ανδρών-γυναικών 

4.4η νίκη σε Ευρωπαϊκό Πρωτάθλημα 

8.000.000 δρχ. 


ανδρών-γυναικών 

5.5η νίκη σε Ευρωπαϊκό Πρωτάθλημα 

5.000.000 δρχ. 


ανδρών-γυναικών 

6.6η νίκη σε Ευρωπαϊκό Πρωτάθλημα 

3.000.000 δρχ. 


ανδρών-γυναικών 

1.500.000 δρχ. 

ι. 

1. 1η νίκη σε Ευρωπαϊκό Πρωτάθλημα 



νέων ανδρών - γυναικών 

2.2η νίκη σε Ευρωπαϊκό Πρωτάθλημα 

6.000.000 δρχ. 


νέων ανδρών - γυναικών 

3.3η νίκη σε Ευρωπαϊκό Πρωτάθλημα 

4.000.000 δρχ. 


νέων ανδρών - γυναικών 

4.4η νίκη σε Ευρωπαϊκό Πρωτάθλημα 

2.000.000 δρχ. 


νέων ανδρών - γυναικών 

5.5η νίκη σε Ευρωπαϊκό Πρωτάθλημα 

1.000.000 δρχ. 


νέων ανδρών - γυναικών 

6.6η νίκη σε Ευρωπαϊκό Πρωτάθλημα 

750.000 δρχ. 


νέων ανδρών - γυναικών 

500.000 δρχ. 

ια. 

1.1η νίκη σε Ευρωπαϊκό Πρωτάθλημα 



εφήβων - νεανίδων 

2.2η νίκη σε Ευρωπαϊκό Πρωτάθλημα 

6.000.000 δρχ. 


εφήβων - νεανίδων 

3.3η νίκη σε Ευρωπαϊκό Πρωτάθλημα 

4,000.000 δρχ. 


εφήβων - νεανίδων 

4.4η νίκη σε Ευρωπαϊκό Πρωτάθλημα 

2.000.000 δρχ. 


εφήβων - νεανίδων 

5.5η νίκη σε Ευρωπαϊκό Πρωτάθλημα 

1.000.000 δρχ. 


εφήβων - νεανίδων 

6.6η νίκη σε Ευρωπαϊκό Πρωτάθλημα 

750.000 δρχ. 


εφήβων - νεανίδων 

500.000 δρχ. 

ιβ. 

1. Επίτευξη ή ισοφάριση Ευρωπαϊκής επίδοσης 



ανδρών-γυναικών 

10.000.000 δρχ. 

ΙΥ· 

1. Επίτευξη ή ισοφάριση Ευρωπαϊκής επίδοσης 



νέων ανδρών - γυναικών 

4.000.000 δρχ. 

ιδ. 

1. Επίτευξη ή ισοφάριση Ευρωπαϊκής επίδοσης 



εφήβων - νεανίδων 

4.000.000 δρχ. 

2 

:. Το ύψος της οικονομικής επιβράβευσης αθλητών 


ομαδικών αθλημάτων ή ομαδικών αγωνισμάτων ατομικών 
αθλημάτων ορίζεται ίση με ποσοστό εξήντα τοις εκατό 
(60%) της αντίστοιχης ατομικού αθλήματος ή ατομικού 
αγωνίσματος επίτον αριθμό όσων δικαιούνται συμμετοχή 
στους αγώνες και επιμερίζεται στους αθλητές που πήραν 
μέρος σε αυτούς, σύμφωνα με όσα προβλέπονται από 
τον κανονισμό εθνικών ομάδων της οικείας αθλητικής 
ομοσπονδίας (παρ. 5 του άρθρου 34 του ν. 2725/1999). 

3. Σε παγκόσμια και ευρωπαϊκά πρωταθλήματα ατομι¬ 
κών αθλημάτων και αγωνισμάτων, όπου η συμμετοχή ανά 
άθλημα, αγώνισμα και κατηγορία είναι μικρότερη των δέ¬ 
κα πέντε (15) κρατών ή μικρότερη των είκοσι (20) αθλη- 

τών, η οικονομική επιβράβευση κάθε διάκρισης καθορίζε¬ 
ται με απόφαση του αρμόδιου για τον αθλητισμό Υπουρ¬ 
γού, ύστερα από εισήγηση του αρμόδιου τμήματος της 
Γ.Γ.Α., το ύψος της οποίας δεν επιτρέπεται να είναι μι¬ 
κρότερο από είκοσι τοις εκατό (20%) και μεγαλύτερο από 
πενήντα τοις εκατό (50%) της οικονομικής επιβράβευσης 
που προβλέπεται για την αντίστοιχη διάκριση στην παρ. 1 
του άρθρου 2 της παρούσας απόφασης. 

Άρθρο 3 
Δικαιολογητικά 

1. Για την εκκαθάριση και καταβολή της οικονομικής 
επιβράβευσης απαιτούνται: 

α. Αίτηση του ενδιαφερομένου αθλητή που σημείωσε 
εξαιρετική αγωνιστική διάκριση ή του ενδιαφερομένου 
προπονητή του οποίου αθλητής ή ομάδα σημείωσε μία 
από τις προβλεπόμενες εξαιρετικές διακρίσεις. Η αίτηση 
υποβάλλεται στη Γενική Γραμματεία Αθλητισμού μέσα 
στον Ιανουάριο μήνα του επόμενου έτους εκείνου κατάτο 
οποίο πραγματοποιήθηκε η διάκριση. Η προθεσμία αυτή 
ορίζεται ως αποκλειστική. 

β. Βεβαίωση της Γενικής Γραμματείας Αθλητισμού, 
προκειμένου για αθλητές, ότι ο αθλητής έχει εγγράφει 
στον ειδικό πίνακα της παρ. 3 του άρθρου 34 του ν. 2725/ 
1999, σύμφωνα μεταπροβλεπόμενα στη με αριθμ. 30952/ 
31.12.1999 απόφαση του υφυπουργού Πολιτισμού (ΦΕΚ 
Β' 44/24.1.2000), με μνεία ότι το αγώνισμα ή άθλημα περι¬ 
λαμβάνεται στο εκάστοτε ισχύον πρόγραμμα Ολυμπια¬ 
κών Αγώνων και η διάκριση δεν επιτεύχθηκε σε παγκό¬ 
σμιους σχολικούς αγώνες. Σε περίπτωση κατά την οποία 
δεν έχει εκδοθεί η απόφαση του Γενικού Γραμματέα της 
Γενικής Γραμματείας Αθλητισμού για την εγγραφή του 
ενδιαφερομένου αθλητή στον ειδικό πίνακα, σύμφωνα με 
το άρθρο 3 της ανωτέρω απόφασης του Υφυπουργού 
Πολιτισμού, απαιτείται βεβαίωση της οικείας αθλητικής 
ομοσπονδία ότι ο ενδιαφερόμενος αθλητής σημείωσε τη 
συγκεκριμένη εξαιρετική αγωνιστική διάκριση από τις 
προβλεπόμενες στην παρ. 2 του άρθρου 34 του ν. 2725/ 
1999, με μνεία ότι το αγώνισμα ή άθλημα περιλαμβάνεται 
στο εκάστοτε ισχύον πρόγραμμα Ολυμπιακών Αγώνων 
και η διάκριση δεν επιτεύχθηκε σε παγκόσμιους σχολι¬ 
κούς αγώνες. 

γ. Βεβαίωση της οικείας αθλητικής ομοσπονδίας, προ¬ 
κειμένου για προπονητές, από την οποία να προκύπτει ότι 
ο ενδιαφερόμενος προπονητής ήταν προπονητής του συ¬ 
γκεκριμένου αθλητή ή της ομάδας που σημείωσε μία και 
ποια από τις διακρίσεις που προβλέπονται στην παρά¬ 
γραφο 2 του άρθρου 34 του ν. 2725/1999, η χρονολογία 
διεξαγωγής του αγωνίσματος ή αθλήματος καθώς και το 
αγώνισμα ή άθλημα περιλαμβάνεται στο εκάστοτε ισχύον 
πρόγραμμα Ολυμπιακών Αγώνων και η διάκριση δεν επι¬ 
τεύχθηκε σε παγκόσμιους σχολικούς αγώνες. 

2. Σε αθλητή ή ομάδα που σημειώνει περισσότερες από 
μία διακρίσεις μέσα στο ίδιο ημερολογιακό έτος χορηγείται 
η οικονομική επιβράβευση της μεγαλύτερης διάκρισης προ¬ 
σαυξημένη με ποσοστό είκοσι τοις εκατό (20%) της οικονο¬ 
μικής επιβράβευσης που αντιστοιχεί σε κάθε μία από τις άλ¬ 
λες διακρίσεις (παρ. 6του άρθρου 34του ν. 2725/1999). 

3. Στον προπονητή, του οποίου αθλητής ή ομάδα ση¬ 
μείωσε μία από τις διακρίσεις που προβλέπονται στην πα¬ 
ράγραφο 2 του άρθρου 34 του ν. 2725/1999, χορηγείται 
ποσοστό πενήντα τοις εκατό (50%) της οικονομικής επι¬ 


βράβευσης που προβλέπεται για τον αθλητή στις παρ. 1 
και 2 του άρθρου 2 της παρούσας απόφασης (παρ. 8 του 
άρθρου 31 του ν. 2725/1999). Σε περίπτωση που περισ¬ 
σότεροι του ενός αθλητές ή ομάδες του ίδιου προπονητή 
σημειώσουν μία από τις παραπάνω διακρίσεις, το χορη¬ 
γούμενο στον προπονητή ποσοστό πενήντα τοις εκατό 
(50%) υπολογίζεται επί της μεγαλύτερης από τις διακρί¬ 
σεις που σημείωσαν οι αθλητές ή οι ομάδες του και προ¬ 
σαυξάνεται με ποσοστό πέντε τοις εκατό (5%) της οικο¬ 
νομικής επιβράβευσης που προβλέπεται για τις διακρί¬ 
σεις που σημείωσαν οι υπόλοιποι αθλητές ή ομάδες του 
ίδιου προπονητή. 

4. Στα ομαδικά αθλήματα ο αθλητής πρέπει να έχει συμ- 
μετάσχει σε περισσότερους από τους μισούς αγώνες της 
διοργάνωσης. Σε διοργανώσεις που διεξάγονται κατά 
φάσεις οι συμμετοχές στους αγώνες υπολογίζονται με 
βάση το άθροισμα όλων των αγώνων των φάσεων (παρ. 
14α , του άρθρου 34 του ν. 2725/1999). 

Άρθρο 4 

Εκκαθάριση και χορήγηση της οικονομικής 
επιβράβευσης 

1. Οι οικονομικές επιβραβεύσεις της παρούσας απόφα¬ 
σης χορηγούνται σε κάθε αθλητή ή προπονητή σύμφωνα με 
τα οριζόμενα στην παρ. 7 του άρθρου 34 του ν. 2725/1999. 

2. Η εκκαθάριση ενεργείται από το γραφείο Διαχείρισης 
Χρηματικού της Γ ενικής Γ ραμματείας Αθλητισμού. 

Άρθρο 5 

Δημοσίευση - Έναρξη ισχύος 

1. Η ισχύς της παρούσας απόφασης αρχίζει από τη χρο¬ 
νολογία έναρξης της τέλεσης των Ολυμπιακών Αγώνων 
έτους 2000. 

2. Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 24 Μάίου 2000 

Ο ΥΦΥΠΟΥΡΓΟΣ 

ΓΕΩΡΓΙΟΣ ΦΛΩΡΙΔΗΣ 

Αριθ. ΓΥΑ331 (8) 

Διατήρηση παραδοσιακών προτύπων κατά την εκτέλεση 
εργασιών για το έργο «Ανάπλαση Ιστορικού Κέντρου 
Δίκτυο Υποδομής στην πόλη της Ερμούπολης, Νήσου 
Σύρου, Νομού Κυκλάδων. 

Ο ΥΠΟΥΡΓΟΣ ΑΙΓΑΙΟΥ 

Έχοντας υπόψη: 

1. Τις διατάξεις: 

α) Τηςπερ.ζ'του άρθρου 2του Π.Δ.1/1986 (ΦΕΚΑ1/18- 
1-1986) «Καθορισμός αρμοδιοτήτων του Υπουργείου Αι¬ 
γαίου». 

β) Των άρθρων 9 παρ.6 και 10 παρ.4 του Ν.2508/1997 
«Βιώσιμη οικιστική ανάπτυξη των πόλεων καιοικισμώντης 
Χώρας και άλλες διατάξεις (ΦΕΚ Α' 124) 

γ) Του από 19-10-1978 Π.Δ. «Περί χαρακτηρισμού ως 
παραδοσιακών οικισμών τινών του Κράτους και καθορι¬ 
σμού των όρων και περιορισμών δομήσεως των οικοπέ¬ 
δων αυτών» (ΦΕΚΔ'594/13-11-1978). 

δ) Του άρθρου 29Ατου Ν. 1558/1985 «Κυβέρνηση και Κυ¬ 
βερνητικά Όργανα (ΦΕΚΑ' 137) που προστέθηκε με το άρ- 

θρο 27του Ν.2081/1992 (ΦΕΚΑ154) καιαντικαταστάθηκε 
μετηνπαρ.2ατου άρθρου 1 του Ν. 2469/1997 (ΦΕΚΑ'38). 

2.Το γεγονός ότι από τις διατάξεις της παρούσης δεν προ- 
καλείται δαπάνη εις βάρος του κρατικού προϋπολογισμού 
για το τρέχον καιτα επόμενα οικονομικά έτη, αποφασίζουμε: 

1. Ουδεμία αλλαγή ως προς τα υπάρχοντα υλικά, την 
μορφολογία και την αισθητική επιτρέπεται να υπάρξει 
στην πλακόστρωση ή το βοτσαλωτό στις οδούς και πλα¬ 
τείες της πόλης της Ερμούπολης Σύρου, Νομού Κυκλά¬ 
δων που φέρουν παλαιά μαρμάρινη πλακόστρωτη ή βο¬ 
τσαλωτή στρώση και ιδίως στις παρακάτω οδούς: 

Οδοί: Αγ. Νικολάου, Εμμ. Ροΐδη, Χρ, Ευαγγελίδου, Ιω, 
Λαυρεντίου-Ράλλη, Νάξου, Εμμ. Μπενάκη, Ομήρου, Φε- 
ρεκίδου, Μητροπολίτη Λεβεντοπούλου, Μητροπολίτη 
Πολίτη, Νικ. Παπαδάμ, Λεωτσάκου, Θέμιδος, Ιωάννου 
Φωτίου, Πλατεία Βάρδακα. 

2. Η υπάρχουσα παλαιά μαρμάρινη πλακόστρωση, των 
αναφερομένων στην προηγούμενη παράγραφο οδών και 
πλατειών στην πόλη της Ερμούπολης, Νήσου Σύρου, Νο¬ 
μού Κυκλάδων δεν μπορεί να αντικατασταθεί με νέες πλά¬ 
κες, ούτε μερικώς, ούτε συνολικώς. 

Συγκεκριμένα: 

α) Οι όποιες εργασίες εκτελούνται στο υπέδαφος για το 
έργο «Ανάπλαση ιστορικού κέντρου - Δίκτυο Υποδομής» ή 
για οποιοδήποτε άλλο εκτελεσθεί στο μέλλον, θα πρέπει να 
διατηρήσουν αναλλοίωτη τη μορφή και διάταξη της πλα¬ 
κόστρωσης που προϋπήρχε. Ειδικότερα, θα πρέπει να επα- 
ναχρησιμοποιηθούν οι υπάρχουσες παλαιές μαρμάρινες 
πλάκες και να διατηρηθεί η υφισταμένη διάταξή τους (κά¬ 
θετη ή διαγώνια ως προς το κράσπεδο του πεζοδρομίου). 

β) Οι παλαιοί γωνιαίοι κυβόλιθοι που δημιουργούν το 
κράσπεδο του πεζοδρομίου, πρέπει να επανατοποθετού- 
νται στην αρχική θέση τους. 

γ) Ειδικότερα στην οδό Αγ.Νικολάου, οιτριγωνικές πλά¬ 
κες κατά μήκος των δύο άκρωντου οδοστρώματος πρέπει 
να διατηρηθούν ως έχουν (ως οδόντες), δεδομένου ότι 
αποτελεί μοναδική λεπτομέρεια που χρήζει προστασίας. 

δ) Στους κλιμακωτούς δρόμους θα χρησιμοποιηθεί για 
την ανακατασκευή τους ρίχτι με τους αρχικούς μαρμαρο- 
κυβόλιθους, στο κάθε αναβάθμιο στο πάτημα της κλίμα¬ 
κας θα επανατοποθετείται το ίδιο βοτσαλωτό και το με¬ 
σαίο μαρμάρινο λούκι - αποτελούμενο από δύο πλάκες 
δεξιά και αριστερά - θα ανακατασκευάζεται κατά τον ίδιο 
τρόπο με τα ίδια αρχικά υλικά (μικρές μαρμαρόπλακες). 

3. Για οποιαδήποτε παρέκκλιση από τα παραπάνω απαι¬ 
τείται έγκριση του Υπουργείου Αιγαίου. 

4. Η ισχύςτηςπαρούσης αρχίζει απάτη δημοσίευση της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Μαΐου 2000 

Ο ΥΠΟΥΡΓΟΣ 

ΝIΚΟΣ ΣΗΦΟΥΝΑΚΗΣ 

Αριθ. 28663/3171 (9) 

Αποδοχή παραίτησης των μελών της Εθνικής Επιτροπής 
τηλεπικοινωνιών και Ταχυδρομείων (Ε.Ε.Τ.Τ.) και συ¬ 
γκρότηση νέας Εθνικής Επιτροπής. 

Ο ΥΠΟΥΡΓΟΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1.Τις διατάξεις: 

α. Τωνπαρ. 3,5 και του εδαφίου 6του άρθρου δευτέρου 


του Ν. 2246/94 "Οργάνωση και λειτουργία του τομέα Τη¬ 
λεπικοινωνιών" (Α'172) όπως αντικαταστάθηκαν με την 
παρ. 7 του άρθρου 11 του Ν. 2465/97 "Θέματα αρμοδιό¬ 
τητας του Υπουργείου Μεταφορών και Επικοινωνιών" 
(Α'28) και την παρ. 1 του άρθρου 7 και τις παρ. 1,2,3 του 
άρθρου 8 του Ν. 2668/98 "Οργάνωση του τομέα παροχής 
Ταχυδρομικών υπηρεσιών και άλλες διατάξεις" (Α'282). 

β. Τη παρ. 5του άρθρου 13του Ν 2801/2000 "Ρυθμίσεις 
θεμάτων αρμοδιότητας του Υπουργείου Μεταφορών και 
Επικοινωνιών και άλλες διατάξεις"(Α' 46). 

γ. Του Π.Δ. 293/99 "περί Οργανισμού του Υπουργείου 
Μεταφορών και Επικοινωνιών" (Α'293). 

δ. Του άρθρου 29 Ατού Ν. 1558/1985 όπως προστέθη¬ 
κε με το άρθρο 27 του Ν. 2081/992 (Α 154), και αντικατα- 
στάθηκε με το άρθρο 1 παρ. 2α του Ν. 2469/97. (Α'38) 

2. Την με αριθμ. 44/19-1-95 απόφαση του Υπουργού Με¬ 
ταφορών και Επικοινωνιών "Συγκρότηση της Εθνικής Επι¬ 
τροπής Τηλεπικοινωνιών (Ε.Ε.Τ.)" (Β'29) όπως αυτή τρο¬ 
ποποιήθηκε με τις 619/28-10-96 (Β'989), 218/8-4-97 
(Β'292) και 59/29-1-99, (Β'92)όμοιες. 

3. Την με αριθμ. 14731/1689/6-3-2000 απόφαση του 
Υπουργού Μεταφορών και Επικοινωνιών "Παράταση της 
θητείας των μελών της Εθνικής Επιτροπής Τηλεπικοινω¬ 
νιών και Ταχυδρομείων (ΕΕΤΤ)" (Β'268). 

4. Την με αριθμ. 32101/3450/25-5-2000 απόφαση του 
Υπουργού Μεταφορών και Επικοινωνιών "Τροποποίηση 
της με αριθμ. οικ.14731/1689/6-3-2000 απόφασης του 
Υπουργού Μεταφορών και Επικοινωνιών". 

5. Την από 8.5.2000 υποβληθείσα επιστολή παραίτησης 
του Α. Λαμπρινόπουλου, μέλους - προέδρου της Ε.Ε.Τ.Τ, 
τις από 22.5.2000 υποβληθείσες επιστολές παραίτησης 
των Αρ. Μαντά, Δ. Δημητρόπουλου, μελών - αντιπροέ¬ 
δρων αυτής και τις από 22.5.2000 υποβληθείσες επιστο¬ 
λές παραίτησης των Κ. Μαυριά, Μ. Γεωργιακόδη, Στ. Ορ- 
φανουδάκη, Β. Μαγκλάρα, Εμ. Κονδύλη και Δ. Κυριαζό- 
πουλου, μελών της Εθνικής Επιτροπής Τηλεπικοινωνιών 
και Ταχυδρομείων (Ε.Ε.Τ.Τ.). 

6. Την ανάγκη συγκρότησης της Ε.Ε.Τ.Τ. λόγω παραίτη¬ 
σης των μελών της. 

7. Το με αριθμ. 1178/17-5-2000 έγγραφο της Βουλής 
των Ελλήνων με το οποίο μας διαβιβάζεται η Έκθεση της 
Επιτροπής Δημοσίων Επιχειρήσεων Τραπεζών και Οργα¬ 
νισμών Κοινής Ωφέλειας του άρθρου 49 Α του Κανονι¬ 
σμού της Βουλής των Ελλήνων, αποφασίζουμε: 

1. Αποδεχόμαστε την από 8-5-2000 υποβληθείσα επι¬ 
στολή παραίτησης του Α. Λαμπρινόπουλου, μέλους - προ¬ 
έδρου της Ε.Ε.Τ.Τ, τις από 22-5-2000 υποβληθείσες επι¬ 
στολές παραίτησης των Αρ. Μαντά, Δ. Δημητρόπουλου, 
μελών - αντιπροέδρων αυτής και τις από 22-5-2000 υπο¬ 
βληθείσες επιστολές παραίτησης των Κ. Μαυριά, Μ. Γε- 
ωργιακόδη, Στ. Ορφανουδάκη, Β. Μαγκλάρα, Εμ. Κονδύ¬ 
λη και Δ. Κυριαζόπουλου, μελών της Εθνικής Επιτροπής 
Τηλεπικοινωνιών και Ταχυδρομείων (Ε.Ε.Τ.Τ.). 

2. Διορίζουμε, ως μέλη, στην Εθνική Τηλεπικοινωνιών 
και Ταχυδρομείων (Ε.Ε.Τ.Τ.), τους: 

α) Γιακουμάκης Εμμανουήλ, Καθηγητής Πληροφορι¬ 
κής Οικονομικού Παν/μίου Αθηνών 
β) Δημητρόπουλος Δ., Ηλεκτρολόγος 
γ) ΖαχαριάδηςΔημήτριος, Ηλεκτρονικός Μηχανικός 
δ) Κονδύλης Εμμανουήλ, Καθηγητής Διοίκησης Επιχει¬ 
ρήσεων Παν/μίου Πειραιά 
ε) Μάγκλαρης Βασίλειος, Καθηγητής ΕΜΠ 
στ) Μαντάς Αρ., Ηλεκτρονικός Μηχανικός 

ζ) Σπυρόπουλος Φίλιππος, Καθηγητής Νομικής Παν/μί- 
ου Αθηνών 

η) Ταγαράς Χαρίσιος, Αναπληρωτής Καθηγητής Πα- 
ντείου Πανεπιστημίου 

θ) ΧρυσουλίδηςΔημήτριος, Καθηγητής ΑΠΘ. 

3. Ορίζουμε, μεταξύ των μελών, ως Πρόεδρο της Εθνι¬ 
κής Επιτροπής Τηλεπικοινωνιών και Ταχυδρομείων 
(Ε.Ε.Τ.Τ )τον Εμμανουήλ Γιακουμάκη και ως Αντιπροέ¬ 
δρους τους: 

α. ΔημητρόπουλοΔ. γιατονΤομέατωνΤηλεπικοινωνιών. 

β. Μαντά Αρ. για τον Τομέα των Ταχυδρομείων. 

4. Η θητεία των μελών της Ε.Ε.Τ.Τ είναι πενταετής και 
αρχίζει από την 1 -6-2000. 

5. Από τις διατάξεις της απόφασης αυτής προκαλείται 
δαπάνη ύψους 162.000.000 δρχ. περίπου ετησίως σε βά¬ 
ρος του προϋπολογισμού της Ε.Ε.Τ.Τ. 

6. Οι αναφερόμενες, στη παράγραφο 2 του σκεπτικού 
της παρούσης, αποφάσεις καταργούνται. 

Η Απόφαση αυτή να δημοσιευθεί στην Εφημερίδα της 
Κυβερνήσεως. 

Παπάγου, 29 Μάίου 2000 

Ο ΥΠΟΥΡΓΟΣ 

ΧΡΙΣΤΟΣ ΒΕΡΕΛΗΣ 

Αριθ.Φ. 127/Ι/Α2588 (10) 

Τροποποίηση της Φ. 127/3/Α1581/8.4.1998 (ΦΕΚ 353/τ.Β'/ 
14.4.1998) απόφασης του Προέδρου του ΕΟΚ «Εκχώ¬ 
ρηση αρμοδιοτήτων του Προέδρου του ΕΟΚ προς το 
Γενικό Διευθυντή, σε προϊσταμένους Διευθύνσεων και 
αυτοτελών τμημάτων». 

Ο ΠΡΟΕΔΡΟΣ ΤΟΥ ΕΘΝΙΚΟΥ ΟΡΓΑΝΙΣΜΟΥ ΚΑΠΝΟΥ 

Έχοντας υπόψη: 

1. Τις διατάξεις του Ν.Δ. 3758/1957 «Περί ιδρύσεωςτου 
Εθνικού Οργανισμού Καπνού». 

2. Το Π.Δ/γμα 396/1988 «Οργανισμός λειτουργίας του 
Εθνικού Οργανισμού Καπνού», 

3. Τις διατάξεις της παρ.2 του άρθρου 10 του Ν.2332/ 
1995 

4. Την με αριθμό Φ. 127/3/Α1581/8.4.1998/ΦΕΚ 353/Τ.Β7 
14.4.1998 απόφαση του Προέδρου του ΕΟΚ «Εκχώρηση 
αρμοδιοτήτων του Προέδρου του ΕΟΚ προς το Γενικό Δι¬ 
ευθυντή σε προϊσταμένους Διευθύνσεων και αυτοτελών 
τμημάτων». 


5. Την από 17.4.2000 έγκριση του Διοικητικού Συμβου¬ 
λίου του ΕΟΚ 

6. Τις λειτουργικές ανάγκες του ΕΟΚ. 

7. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη σε βάροςτου Κρατικού Προ¬ 
ϋπολογισμού, αποφασίζουμε: 

Τροποποιούμε μερικώς την με αριθμό Φ. 127/3/Α1581/ 
8.4.1998-ΦΕΚ 353/Τ.Β/14.4.1998 απόφαση του Προέ¬ 
δρου του ΕΟΚ «Εκχώρηση αρμοδιοτήτων του Προέδρου 
του ΕΟΚπροςτο Γενικό Διευθυντή, σε προϊσταμένους Δι¬ 
ευθύνσεις και αυτοτελών τμημάτων» και ειδικότερα τις 
παραγράφους Β' και Γ αυτής που αντικαθίστανται ως 
ακολούθως: 

Β'. Στους προϊσταμένους των περιφερειακών διευθύν¬ 
σεων, του Καπνολογικού Ινστιτούτου καθώς και στον 
προϊστάμενο της Δ/νσης Οικονομικού της Κεντρικής Υπη¬ 
ρεσίας: 

Την έγκριση πραγματοποιήσεως δαπανών για προμή¬ 
θεια κάθε είδους υλικών, τη συγκρότηση επιτροπών, την 
εκτέλεση εργασιών (μεταφορές, επισκευές κ.λ.π.), την 
ασφάλιση περιουσιακών στοιχείων, τη μίσθωση ή εκμί- 
σθωση κινητών ή ακινήτων, εφόσον η κατά περίπτωση δα¬ 
πάνη ή το ετήσιο μίσθωμα, όταν πρόκειται για μίσθωση, 
δεν υπερβαίνει το ποσό των τριακοσίων χιλιάδων 
(300.000) δραχμών καθώς και κάθε άλλο έγγραφο για την 
πραγματοποίηση της εν λόγω δαπάνης. 

Γ: Στους προϊσταμένους των διανομαρχιακών τμημά¬ 
των (Ηπείρου, Στερεάς Ελλάδας, Πελοποννήσου και Δυ¬ 
τικής Μακεδονίας), των νομαρχιακών τμημάτων και των 
καπνικών σταθμών έρευνας: 

Την έγκριση πραγματοποιήσεως δαπανών για προμή¬ 
θεια κάθε είδους υλικών, τη συγκρότηση επιτροπών, την 
εκτέλεση εργασιών (μεταφορές, επισκευές κ.λ.π.), την 
ασφάλιση περιουσιακών στοιχείων, τη μίσθωση ή εκμί- 
σθωση κινητών ή ακινήτων, εφόσον η κατά περίπτωση δα¬ 
πάνη ή το ετήσιο μίσθωμα, όταν πρόκειται για μίσθωση, 
δεν υπερβαίνει το ποσό των ογδόντα χιλιάδων (80.000) 
δραχμών, καθώς και κάθε άλλο έγγραφο για την πραγμα¬ 
τοποίηση της εν λόγω δαπάνης. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 18 Μάίου 2000 

Ο Πρόεδρος 
ΔΗΜΗΤΡΗΣ ΤΣΙΡΩΝΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




